da da da da sv it tr de da da da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en de de pl da da da da da en da en hu id fr da en de da da da da da en da en da en da en da en da en da en da da da da da en en en en en en nl da sv it da de de da sv da da da da da da fi en da da nn en de en fr en de en en en en da en da en en en en es en en es da da en da da
Midler mod narkolepsi og andre hypersomnier - information til sundhedsfaglige - Medicin.dk
Poul Jennum (Forfatter), Dansk Selskab for Søvnmedicin
Marit Otto (Referent), Dansk Selskab for Søvnmedicin
Indledning | Anvendelsesområder | Behandlingsvejledning | Præparatvalg | Doseringsforslag | Nedsat lever- og/eller nyrefunktion | Kontraindikationer | Forsigtighedsregler | Patientsikkerhed | Bivirkninger | Interaktioner | Graviditet | Amning | Forgiftning | Farmakodynamik | Farmakokinetik | Tilskud | Præparater | Referencer
Behandlingen afhænger af hvilke symptomer, der er dominerende.
Søvnighed: Ved overvejende søvnanfald ved narkolepsi eller idiopatisk hypersomni anvendes et centralstimulerende lægemiddel. Til behandling af søvnighed (excessive daytime sleepiness (EDS)) er methylphenidat eller modafinil førstevalgspræparater. Dosis er for methylphenidat 20-60 mg dgl. og for modafinil 100-400 mg dgl. Sekundær behandling er pitolisant (Wakix) i dosis 4,5-36 mg dgl. eller solriamfetol (Sunosi) i doser på 75-150 mg. Solriamtetol er også indregistreret til patienter med behandlet obstruktiv søvnapnø og restsøvnighed/træthed i doser på 37,5-150 mg.
Katapleksi: Hvis katapleksi er mest fremtrædende, anvendes lægemidler indenfor grupperne SNRI, SSRI, TCA og i sværere tilfælde natriumoxybat.
Ved katapleksi vælges typisk primært venlafaxin (37,5-150 (højst 300) mg dgl.), alternativt imipramin (20-75 mg dgl.) eller clomipramin (10-75 (150) mg dgl.). Citalopram (10-20 mg dgl.) eller andet SSRI-præparat kan også bruges. Evidensen for disse behandlinger er primært erfaringsbaserede og med lav evidens.
Natriumoxybat (se CNS-deprimerende midler) er indiceret ved ellers intraktabel narkolepsi med katapleksi eller hvor anden antikataplektisk behandling er utilstrækkelig eller forbundet med uacceptable bivirkninger. Dosis af natriumoxybat er 2,25-9 g dgl.
Pitolisant (Wakix) har også en hvis antikatapletisk effekt ved narkolepsi med katapleksi. Dosis er 4,5-36 mg daglig.
Katapleksi og søvnighed: De nævnte lægemidler kan kombineres til behandling af de forskellige symptomer (katapleksi, søvnighed).
Monitorering: Behandlingen skal følges ved jævnlige kliniske kontroller. Det anbefales at disse udføres ved søvnlaboratorier med ekspertise i behandling af narkolepsi.
Methylphenidat anvendes almindeligvis som førstevalgspræparat ved narkolepsi.
Denne rekommandation hviler på svag evidens for methylphenidat, mens der foreligger kontrollerede undersøgelser, som understøtter anvendelse af modafinil.
Pitolisant og solriamtetol kan anvendes til narkolepsi. Solriamtetol er yderligere indregistreret til resttræthed ved obstruktiv søvnapnø.
5307. Bassetti CLA, Kallweit U, Vignatelli L et al. European guideline and expert statements on te management of narcolepsy in adults and children. Eur J Neurol. 2021; , https://pubmed.ncbi.nlm.nih.gov/34173695/ (Lokaliseret 9. marts 2022)
Om medicin.dk - professionel
39 27 44 88
Om medicin.dk – professionel
Medicin.dk – professionel er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø